Ei saa. Ja seda eelkõige looma ohutust ja heaolu silmas pidades.  Hambakivi eemaldamise aparaat pritsib vett, mis jahutab hammast ja uhab eemale katu ja hambakivi tükikesed. Ärkvel olles võib koer seda endale kurku tõmmata.  Väga raske on ärkvel loomal ligi pääseda tagumiste hammaste juurde ning hammaste sisekülgedele. On väheusutav, et loomale see protseduur meeldida saaks ja edasine koostöö saab olema keeruline. Ilma narkoosita saab puhastada hammaste välisküljed ja visuaalselt puhtamad hambad jätavad võltsturvatunde, nagu oleks koeral suus kõik korras.